Et godt udgangspunkt er at få eksporteret en fil fra det system, hvor webstedet ligger, som indeholder den tekst, der skal oversættes. Det sparer tid for både dig og os. Hvis vi blot modtager en Word-fil med den tekst, der skal oversættes, betyder det ekstra arbejde for dig. Først og fremmest kræver det, at en person kopierer al teksten fra hjemmesiden, og derefter skal du selv kopiere og indsætte oversættelsen i dit CMS-system. Hvis du selv kopierer og indsætter tekst, er der også risiko for, at nogle sider eller tekst smutter, som også skulle oversættes.
Vi har teknologien til nemt at importere og eksportere tekster til oversættelse for mange af de store CMS-systemer som fx Wordpress eller EPiServer. Men uanset hvilket system, I bruger, forsøger vi altid at finde den mest tids- og omkostningseffektive løsning. Ofte er det IT-afdelingen eller den ansvarlige for hjemmesiden i virksomheden, som har mulighed for at eksportere tekst fra hjemmesiden.